**Príloha č. 3 výzvy: Návrh rámcovej dohody**

D. Návrh obchodných zmluvných podmienok

 potrebných pre predloženie ponuky

(doplňte chýbajúce informácie - verejný obstarávateľ bude rokovať s úspešným uchádzačom o konečnej úprave rámcovej dohody)

**Návrh Rámcovej dohody o dodávke reklamných predmetov a služieb tlače na mieru**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákona o verejnom obstarávaní“) (ďalej len „Rámcová dohoda“) medzi zmluvnými stranami:

**Objednávateľ:**

názov organizácie: Ministerstvo školstva, vedy výskumu a športu Slovenskej republiky sídlo: Stromová 1, 813 30 Bratislava

zastúpený: **Mgr. Branislav Gröhling, minister**

IČO: 00164381

DIČ: 2020798725

bankové spojenie: Štátna pokladnica

číslo účtu IBAN: SK8081800000007000065236

(ďalej len **„Objednávateľ**“)

**Dodávateľ :**

obchodné meno: XXXXXXXXX
sídlo:

zapísaný v registri:

zastúpený:

IČO:

DIČ:

IČ DPH:

bankové spojenie:

číslo účtu:

Číslo účtu IBAN:

(ďalej len **„Dodávateľ**“)

**Preambula**

Zmluvné strany uzatvárajú túto Rámcovú dohodu ako výsledok verejného obstarávania postupom zadávania zákazky s nízkou hodnotou na predmet zákazky „Reklamné predmety a služby tlače na mieru“ v súlade s § 117 zákona o verejnom obstarávaní, ktoré vykonal Objednávateľ. Zmluvné strany sa dohodli, že ich záväzkový vzťah vyplývajúci z tejto Rámcovej dohody sa bude spravovať Obchodným zákonníkom, zákonom o verejnom obstarávaní a súvisiacimi všeobecne záväznými právnymi predpismi.

**I**

**Predmet Rámcovej dohody**

* 1. Predmetom tejto Rámcovej dohody je úprava práv a povinností zmluvných strán pri dodávaní reklamných a darčekových predmetov, vrátane služieb tlače na mieru (ďalej len „Tovar“), ktorého bližšia špecifikácia je uvedená v Prílohe č. 1 tejto Rámcovej dohody: Opis predmetu Rámcovej dohody – totožný s Opisom predmetu zákazky.
	2. Predmetom tejto Rámcovej dohody je záväzok Dodávateľa dodať Objednávateľovi na základe čiastkovej objednávky Tovar. Dodávateľ bude realizovať jednotlivé dodávky podľa aktuálnej potreby Objednávateľa na základe vystavenej čiastkovej objednávky a za podmienok uvedených v tejto Rámcovej dohode (ďalej len „predmet Rámcovej dohody").

1.3 Predpokladané množstvo Tovaru, ktoré Dodávateľ dodá Objednávateľovi v súlade s touto Rámcovou dohodou je určené v Prílohe č. 1 tejto Rámcovej dohody. Objednávateľ počas platnosti a účinnosti tejto Rámcovej dohody nie je povinný objednať všetko predpokladané množstvo Tovaru uvedeného v Prílohe č.1 Rámcovej dohody, ani vyčerpať predpokladaný finančný objem podľa čl. III bod 3.1 tejto Rámcovej dohody. Dodávateľ nemá právny nárok na zadávanie čiastkových objednávok.

1.4 Počas trvania tejto Rámcovej dohody je možné nahradiť Tovar iným náhradným tovarom výlučne z dôvodu preukázateľného ukončenia výroby Tovaru alebo jeho nedostupnosti na trhu a výlučne s výslovným súhlasom Objednávateľa. Ukončenie výroby Tovaru notifikuje Dodávateľ Objednávateľovi. Náhradný tovar musí zodpovedať technickej špecifikácii uvedenej v Prílohe č.1 tejto Rámcovej dohody a musí mať rovnaké alebo kvalitatívne vyššie úžitkové vlastnosti a parametre.

**II**

**Postup pred zadaním čiastkovej objednávky**

2.1 Dodávateľ sa zaväzuje zabezpečiť pre Objednávateľa podľa jeho požiadaviek, podkladov a čiastkových objednávok Tovar riadne a včas.

2.2 Postup predchádzajúci zadaniu čiastkovej objednávky na predmet plnenia, tzv. balík (viažuci sa k propagácii aktuálnej témy Objednávateľa) pozostávajúci z vybraných tovarov a služieb uvedených v Prílohe č. 1 Rámcovej dohody:

* + 1. Objednávateľ emailom požiada Dodávateľa o nacenenie konkrétnej požiadavky na plnenie najmenej 7 (sedem) pracovných dní pred požadovanou lehotou dodania, ak nie je stanovené inak.

Konkrétna požiadavka balíka musí obsahovať minimálne tieto údaje:

* + - 1. Názov balíka predmetov
			2. Názov reklamných predmetov balíka
			3. Grafické podklady na potlač predmetu (ak je to vhodné)
			4. Bližšiu špecifikáciu, ak je to potrebné – gramáž, farba... (ak je to vhodné)
			5. Požadovaný počet
			6. Požadovaná lehota dodania

2.2.2 Pokiaľ v požiadavke nie je stanovené inak, Dodávateľ najneskôr do 24 hodín písomne e-mailom potvrdí požiadavku Objednávateľa, vrátane jej nacenenia, pokiaľ nie je dohodnuté inak.

2.2.3 Objednávateľ po potvrdení požiadavky Dodávateľom a overení hospodárnosti ponuky zadá čiastkovú objednávku Dodávateľovi.

2.2.4 V prípade, že Dodávateľ nie je schopný zabezpečiť konkrétnu požiadavku Objednávateľa, bezodkladne o tom písomne – e-mailom informuje Objednávateľa. Objednávateľ zadá zákazku hospodárskemu subjektu, ktorého vybral postupom podľa § 117 zákona o verejnom obstarávaní.

**III**

**Cena a platobné podmienky**

3.1 Celkový finančný limit pre čiastkové objednávky zadané počas platnosti a účinnosti tejto Rámcovej dohody je 64 000,00 EUR (slovom šesťdesiatštyritisíc eur) bez DPH v nasledovnom rozpise:

 Cena za dodanie Tovaru podľa Opisu predmetu zákazky v EUR:

 Cena v EUR bez DPH: 64 000

 Sadzba DPH v %: 20

 Výška DPH v EUR: 12 800

 Cena v EUR vrátane DPH: 76 800

Celkový finančný limit je konečný a neprekročiteľný a predstavuje súčet cien za čiastkové objednávky dodané Objednávateľovi Dodávateľom podľa tejto Rámcovej dohody.

3.2 Jednotková cena položiek Tovaru je zmluvnými stranami dohodnutá v súlade so zákonom č. 18/1996 Z.z. o cenách v znení neskorších predpisov. K cene za dodanie predmetu Rámcovej dohody sa uplatní zákonná sadzba DPH. V prípade zmeny zákonnej sadzby DPH sa cena za dodanie Tovaru mení v rozsahu zmeny zákonnej sadzby DPH.

* 1. Jednotkové ceny Tovaru vyplývajú z ponuky Dodávateľa ako úspešného uchádzača a sú uvedené v prílohe č. 2 tejto Rámcovej dohody. Za účelom odstránenia pochybností pri tovaroch pod por.č.1,2,3,33,41,57 až 119, v ktorých jednotková cena je za položku uvedená priemerom podľa nákladu, formátu alebo  odberu tovaru, sa za zmluvnú jednotkovú cenu bude považovať jednotková cena tovaru podľa určeného nákladu, formátu alebo odberu a nie priemerná jednotková cena za položku. V dohodnutej jednotkovej cene sú zahrnuté všetky náklady Dodávateľa súvisiace s dodaním predmetu Rámcovej dohody do miesta dodania a primeraný zisk.
	2. Objednávateľ sa zaväzuje za riadne a včas dodaný Tovar zaplatiť Dodávateľovi cenu podľa čiastkovej objednávky na základe faktúry vystavenej Dodávateľom po dodaní Tovaru a podpísaní Preberacieho protokolu podľa Prílohy č. 3 tejto Rámcovej dohody.

3.5 Faktúra vystavená Dodávateľom musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry Dodávateľa bude preberací protokol potvrdzujúci riadne dodanie Tovaru Dodávateľom. Lehota splatnosti faktúry je 30 (tridsať) kalendárnych dní odo dňa doručenia faktúry Objednávateľovi. Ak faktúra nebude obsahovať náležitosti daňového dokladu, alebo ak nebude po stránke vecnej alebo formálnej správne vystavená, Objednávateľ ju vráti Dodávateľovi na doplnenie alebo prepracovanie a nová lehota splatnosti začne plynúť dňom doručenia správne vyplnenej alebo prepracovanej faktúry Objednávateľovi. Objednávateľ nie je oprávnený poskytnúť Dodávateľovi preddavok.

3.6 V prípade vzniku chyby alebo omylu pri fakturácii predmetu plnenia budú mať Objednávateľ aj Dodávateľ nárok na vyrovnanie nesprávne fakturovaných čiastok. Reklamácia musí byť uplatnená písomne bez zbytočného odkladu, najneskôr do 15 (pätnástich) kalendárnych dní od doručenia faktúry. Dodávateľ, resp. Objednávateľ reklamáciu prešetria a výsledok prešetrenia oznámia druhej strane do 10 (desať) kalendárnych dní od doručenia reklamácie.

3.7 Úhrada peňažných plnení bude vykonávaná v mene euro. Všetky platby sa budú vykonávať bezhotovostne prostredníctvom  peňažných ústavov uvedených v záhlaví tejto Rámcovej dohody.

3.8 Faktúra sa považuje za uhradenú dňom odpísania fakturovanej sumy z bankového účtu Objednávateľa v prospech bankového účtu Dodávateľa uvedený v záhlaví tejto Rámcovej dohody.

**IV**

**Práva a povinnosti zmluvných strán, spôsob plnenia rámcovej dohody**

4.1 Objednávateľ je oprávnený zaslať Dodávateľovi čiastkovú objednávku písomne v listinnej podobe alebo e-mailom na adresu uvedenú v záhlaví tejto Rámcovej dohody alebo na e-mail uvedený v bode 4.7 tohto článku.

4.2 Náležitosti čiastkovej objednávky:

a) zoznam objednávaného Tovaru s uvedením počtu kusov Tovaru,

b) požadovaný spôsob balenia,

c) požadovaný štandard,

d) určenie miesta dodania Tovaru,

e) lehota dodania Tovaru,

f) celková cena Tovaru podľa objednávky,

g) meno, priezvisko osoby, ktorá vyhotovila objednávku a ktorá prevezme dodávku Tovaru,

h) dátum vyhotovenia objednávky (deň, mesiac, rok a čas).

4.3 Dodávateľ sa zaväzuje objednaný Tovar dodať na adresu Objednávateľa uvedenú v záhlaví tejto Rámcovej dohody, resp. na adresu určenú v čiastkovej objednávke. Ak nie je zmluvnými stranami dohodnuté inak, lehota dodania Tovaru je najneskôr do 20 pracovných dní odo dňa doručenia čiastkovej objednávky Dodávateľovi.

4.4 Dodávateľ dodá Tovar do príslušného miesta dodania na vlastné náklady a nebezpečenstvo, tak aby bola zabezpečená dostatočná ochrana pred jeho poškodením, stratou a/alebo znehodnotením, vrátane použitia vhodných obalov.

4.5 Objednávateľ sa zaväzuje prevziať len Tovar v kvalite špecifikovanej v Prílohe č. 1 k tejto Rámcovej dohode, v bezchybnom stave, kompletný, čistý, nový, nepoužívaný, hygienicky nezávadný, vhodne zabalený, vyhovujúci platným normám SR a zodpovedajúci požadovanému štandardu (podľa Prílohy č. 1) uvedenému v objednávke.

4.6 Objednávateľ je povinný riadne a včas dodaný predmet plnenia od Dodávateľa prevziať na

základe preberacieho protokolu podľa Prílohy č. 3 tejto Rámcovej dohody, potvrdeného oprávnenými osobami zmluvných strán. Dodanie Tovaru bude možné výhradne v pracovné dni a v pracovnom čase Objednávateľa od 8:00 hod. do 16:00 hod. Dodávateľ je povinný písomne (e-mailom), alebo telefonicky oznámiť Objednávateľovi dodanie Tovaru do miesta dodania najmenej 1 (jeden) pracovný deň vopred.

4.7 Zmluvné strany sa dohodli, že všetka vzájomná oficiálna komunikácia podľa tejto Rámcovej dohody, prijímanie a doručovanie písomností bude prebiehať prostredníctvom zodpovedných osôb Objednávateľa a Dodávateľa.

 Zodpovedná osoba Objednávateľa: ..............................................

 tel.:..................................... e-mail: ..............................................

Zodpovedná osoba Dodávateľa: ...................................................

tel.: ................................... e-mail: ...............................................

4.8 Dodávateľ sa zaväzuje počas celej doby platnosti a účinnosti tejto Rámcovej dohody zabezpečiť dostupnosť Tovaru uvedeného v Prílohe č. 1 tejto Rámcovej dohody. Dodávateľ je povinný bez zbytočného odkladu informovať Objednávateľa, že sa vyskytli okolnosti, ktoré by mohli ohroziť včasné odovzdanie predmetu plnenia Objednávateľovi.

4.9 V prípade, že predmet Rámcovej dohody bude financovaný z fondov Európskej únie, Dodávateľ je povinný strpieť kontrolu a audit zo strany kontrolných orgánov v súlade so Zmluvami o poskytnutí Nenávratného finančného príspevku (ďalej len „NFP“), prostredníctvom ktorých sa realizuje predmet Rámcovej dohody; Dodávateľ sa zaväzuje strpieť výkon kontroly/auditu/overovania súvisiaceho s poskytovaním súvisiacich služieb kedykoľvek počas platnosti a účinnosti Zmlúv o poskytnutí NFP, a to oprávnenými osobami a poskytnúť im všetku potrebnú súčinnosť. Za oprávnené osoby sa považujú a) Prijímateľ Nenávratného finančného príspevku a ním poverené osoby, b) Najvyšší kontrolný úrad SR; príslušná správa finančnej kontroly; Certifikačný orgán a nimi poverené osoby, c) Orgán auditu, jeho spolupracujúce orgány a nimi poverené osoby, d) Splnomocnení zástupcovia Európskej komisie a Európskeho dvora audítorov, e) Osoby prizvané orgánmi podľa písm. a) – d) v súlade s príslušnými právnymi predpismi SR a Európskeho spoločenstva.

**V**

**Zodpovednosť za vady, reklamácia vád, zmluvná pokuta, náhrada škody, riešenie sporov a sankcie**

5.1 Dodávateľ poskytuje záruku za akosť Tovaru 24 mesiacov, ktorá začne plynúť odo dňa dodania a prevzatia Tovaru v mieste dodania. Záruka za akosť sa nebude vzťahovať na vady vzniknuté nesprávnym používaním alebo mechanickým poškodením spôsobeným Objednávateľom. Zmluvné strany vylučujú aplikáciu § 428 Obchodného zákonníka pre uplatnenie zodpovednosti za vady, na ktoré sa vzťahuje záruka na akosť. Zmluvné strany sa dohodli, že Objednávateľ je oprávnený oznámiť vady Tovaru (ďalej len „reklamácia“), na ktoré sa vzťahuje záruka na akosť najneskôr do uplynutia dohodnutej záručnej doby. Záručná doba nebude plynúť po dobu, po ktorú Objednávateľ nemôže užívať Tovar pre jeho vady. Záručná doba začne plynúť znova dňom prevzatia nového náhradného Tovaru Objednávateľom.

5.2 Zodpovednosť za vady, na ktoré sa nevzťahuje záruka za akosť (napr. chýbajúce množstvo Tovaru v rozpore s preberacím protokolom, poškodený Tovar) sa riadi príslušnými ustanoveniami Obchodného zákonníka. Objednávateľ je povinný reklamovať vady bez zbytočného odkladu po ich zistení alebo čo ich mal pri vynaložení odbornej starostlivosti zistiť pri prehliadke (zjavné vady) alebo po tom, čo sa vady mohli zistiť pri vynaložení odbornej starostlivosti, najneskôr však do dvoch rokov od doby dodania Tovaru (skryté vady). Pre účely uplatnenia reklamácie (vád, na ktoré sa nevzťahuje záruka) sa pod lehotou bez zbytočného odkladu rozumie 30 (tridsať) kalendárnych dní.

5.3 Nároky Objednávateľa z vád Tovaru sa budú spravovať režimom podľa § 436 až 441 Obchodného zákonníka.

5.4 Voľbu nároku z vád Tovaru uvedie Objednávateľ v reklamácii alebo bez zbytočného odkladu po jej odoslaní. Ak Objednávateľ zistí vady Tovaru pri preberaní Tovaru, je oprávnený reklamovať vady Tovaru v lehote dohodnutej v tejto Rámcovej dohode a zároveň je oprávnený nezaplatiť faktúru v rozsahu vadného plnenia. Objednávateľ zaplatí novú faktúru po odstránení vád, ak nevyužije právo odstúpiť od čiastkovej objednávky.

5.5 Povinné náležitosti reklamácie:

 - dátum/číslo čiastkovej objednávky,

 - identifikácia Tovaru,

 - popis vady, dátum zistenia vady,

 - číslo preberacieho protokolu,

 - počet vadných alebo chýbajúcich kusov, ak ide o takéto vadné plnenie,

 - spôsob odstránenia vady.

5.6 Ak bude reklamácia neúplná, Dodávateľ písomne vyzve Objednávateľa na jej doplnenie, pričom lehota na doplnenie náležitostí nesmie byť kratšia ako 5 (päť) pracovných dní. Dodávateľ je povinný vybaviť riadne uplatnenú reklamáciu (vrátane odstránenia vád) najneskôr do 10 (desať) kalendárnych dní odo dňa doručenia reklamácie.

5.7 Náklady na odstránenie vád Tovaru ako aj preukázateľné náklady Objednávateľa súvisiace s uplatnením nárokov z vád tovaru, znáša Dodávateľ.

5.8 Ak Dodávateľ nedodá Tovar riadne a včas podľa čiastkovej objednávky a/alebo tejto Rámcovej dohody, zaplatí Objednávateľovi zmluvnú pokutu vo výške 0,05 % z ceny nedodaného Tovaru za každý pracovný deň omeškania. Základom pre výpočet je cena s DPH. Ak došlo k omeškaniu Dodávateľa s dodaním Tovaru z dôvodu pôsobenia vyššej moci, Objednávateľ neuplatní voči Dodávateľovi zmluvnú pokutu za dobu trvania vyššej moci.

5.9 Ak Dodávateľ nevybaví reklamáciu v dohodnutej dobe, zaplatí Objednávateľovi zmluvnú pokutu vo výške 100 EUR a to za každý aj začatý deň omeškania.

5.10 Ak Objednávateľ neuhradí faktúru včas, zaplatí Dodávateľovi úrok z omeškania podľa § 369 ods. 2 Obchodného zákonníka.

5.11 Ak Dodávateľ poruší povinnosť v čl. IV bod 4.3 tejto Rámcovej dohody (dostupnosť tovarov), Dodávateľ zaplatí Objednávateľovi zmluvnú pokutu vo výške 0,05 % z ceny nedostupného tovaru, a to za každý deň nedostupnosti Tovaru.

5.12 Dohodnuté sankcie hradí povinná zmluvná strana strane oprávnenej nezávisle na tom, či a v akej výške vznikne druhej zmluvnej strane škoda. Základom pre výpočet sankcií je cena s DPH.

5.13 Dohodnuté sankcie zaplatí povinná strana strane oprávnenej do 15 (pätnásť) kalendárnych dní odo dňa doručenia vyúčtovania sankcie.

5.14 Uplatnením zľavy, zmluvnej pokuty alebo úroku z omeškania nie je dotknuté právo zmluvnej strany domáhať sa náhrady škody.

5.15 Dodávateľ zodpovedá Objednávateľovi za škodu, ktorá vznikne Objednávateľovi poskytnutím chybného Tovaru Dodávateľom podľa tejto Rámcovej dohody.

5.16 Zmluvné strany sa zaväzujú riešiť spory z tejto Rámcovej dohody vyplývajúce prednostne mimosúdne. V prípade ak k dohode nedôjde, je každá zo zmluvných strán oprávnená podať návrh na príslušný súd v Slovenskej republike, aby v spornej veci rozhodol.

**VI**

**Doba platnosti a zánik Rámcovej dohody**

6.1 Táto Rámcová dohoda sa uzatvára na dobu určitú 12 mesiacov odo dňa nadobudnutia účinnosti tejto Rámcovej dohody alebo do vyčerpania finančného limitu podľa čl. III bod 3.1 tejto Rámcovej dohody, podľa toho ktorá zo skutočností nastane skôr.

6.2 Pred uplynutím dohodnutej doby trvania tejto Rámcovej dohody možno túto Rámcovú dohodu ukončiť nasledovne:

a) písomnou dohodou zmluvných strán,

b) písomnou výpoveďou Objednávateľa, a to aj bez uvedenia dôvodu, v dvojmesačnej výpovednej lehote, ktorá začne plynúť prvým dňom nasledujúceho mesiaca po doručení výpovede Dodávateľovi,

c) písomnou výpoveďou Dodávateľa v 4-mesačnej výpovednej lehote, s uvedením dôvodu výpovede, pričom výpovedná lehota začne plynúť prvým dňom nasledujúceho mesiaca po doručení výpovede Objednávateľovi.,

d) okamžitým odstúpením bez poskytnutia primeranej lehoty, v prípade podstatného porušenia dohody. Na účely tejto Rámcovej dohody sa podstatným porušením dohody rozumie:

1. nedodržanie záväzku Dodávateľa dodať Tovar v dohodnutom množstve, kvalite a vyhotovení podľa tejto Rámcovej dohody a/alebo čiastkovej objednávky,
2. nedodržanie záväzku Dodávateľa dodať Tovar v lehote stanovenej v tejto Rámcovej dohode a/alebo čiastkovej objednávke,
3. neodstránenie vád v lehote dohodnutej podľa čl. V bod 5.6 tejto Rámcovej dohody na vybavenie reklamácie,
4. opakovaná reklamácia vád dodávky Tovaru,
5. neuhradenie 5 po sebe nasledujúcich faktúr za strany Objednávateľa,
6. ak je voči Dodávateľovi vedené konkurzné konanie, je v konkurze, v reštrukturalizácii, bol proti Dodávateľovi zamietnutý návrh na vyhlásenie konkurzu pre nedostatok majetku,
7. ak Dodávateľ vstúpil do likvidácie,
8. ak je voči zmluvnej strane vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov).

Odstúpenie od tejto Rámcovej dohody z tohto titulu je účinné dňom doručenia oznámenia o odstúpení druhej zmluvnej strane.

6.3 V prípade vypovedania alebo odstúpenia od tejto Rámcovej dohody nemá žiadna zmluvná strana voči druhej zmluvnej strane z tohto dôvodu (t. j. z dôvodu vypovedania tejto Rámcovej dohody alebo odstúpenia od nej) nárok na žiadne sankcie voči druhej zmluvnej strane, t. j. najmä na zmluvnú pokutu, úrok z omeškania, náhradu škody, ani na úhradu nákladov súvisiacich s ukončením tejto Rámcovej dohody. Momentom odstúpenia od Rámcovej dohody nie je Dodávateľ oprávnený plniť na základe už doručených čiastkových objednávok, ani poskytovať akékoľvek služby. Zmluvné strany sa však môžu písomne dohodnúť, že na ešte nerealizované čiastkové objednávky doručené Dodávateľovi pred ukončením tejto Rámcovej dohody bude Dodávateľ oprávnený dodať objednaný Tovar. V takom prípade vzniká Dodávateľovi nárok na úhradu ceny za reálne dodaný Tovar.

**VII**

**Doručovanie**

7.1 Doručením sa rozumie prijatie zásielky zmluvnou stranou, ktorej bola adresovaná.

7.2 Za deň doručenia písomnosti prostredníctvom pošty zasielanej ako doporučená zásielka s doručenkou sa považuje takisto deň:

1. v ktorom táto zmluvná strana ju odoprela prijať alebo
2. v ktorom došla do dispozičnej sféry adresáta (t. j. kedy sa mal možnosť oboznámiť so zásielkou) alebo
3. v ktorý bola na nej zamestnancom pošty vyznačená poznámka, „že adresát sa odsťahoval“, „adresát je neznámy“ alebo iná poznámka, ktorá podľa poštového poriadku znamená nedoručiteľnosť zásielky.

7.3 V prípade e-mailovej komunikácie sa považuje písomnosť za doručenú v deň úspešného odoslania emailovej správy na určenú emailovú adresu, aj keď sa adresát s obsahom emailovej správy neoboznámil.

7.4 Ukončenie tejto Rámcovej dohody písomnou dohodou zmluvných strán, výpoveďou alebo odstúpením musí mať vždy listinnú podobu v písomnej forme.

**VIII**

**Subdodávatelia**

* 1. Dodávateľ je oprávnený plniť túto Rámcovú dohodu aj prostredníctvom tretích subjektov (ďalej len „Subdodávateľ“), pričom Dodávateľ bez obmedzenia zodpovedá za výber Subdodávateľa, ako aj za riadne dodávky Tovaru vykonané a zabezpečené subdodávateľom tak, ako keby plnenie predmetu tejto Rámcovej dohody plnil sám.
	2. Zoznam všetkých známych Subdodávateľov v čase uzatvorenia tejto Rámcovej dohody, vrátane údajov o osobe oprávnenej konať za Subdodávateľa je uvedený v Prílohe č. 4 tejto Rámcovej dohody.
	3. Akákoľvek zmena a/alebo doplnenie Subdodávateľa podlieha písomnému schváleniu Objednávateľa, ktorý takýto súhlas bez závažného dôvodu neodoprie. O súhlas v zmysle predchádzajúcej vety je Dodávateľ povinný písomne požiadať Objednávateľa najneskôr 5 (päť) pracovných dní pred plánovaným použitím nového Subdodávateľa.
	4. Navrhovaný Subdodávateľ podľa predchádzajúceho bodu musí spĺňať podmienky účasti podľa § 32 ods1.písm. e) a f) zákona o verejnom obstarávaní, t. j. musí spĺňať podmienky účasti týkajúce sa osobného postavenia, nesmú u neho existovať dôvody na vylúčenie podľa § 40 ods. 6 písm. a) až h) a ods.7) zákona o verejnom obstarávaní a musí mať platné oprávnenie dodávať tovar, uskutočňovať stavebné práce alebo poskytovať službu.
	5. V prípade aktualizácie Prílohy č. 4 nie je potrebné vyhotoviť dodatok k tejto Zmluve.

**IX**

**Záverečné ustanovenia**

9.1 Túto Rámcovú dohodu možno meniť alebo dopĺňať len písomnou dohodou zmluvných strán vo forme číslovaných a podpísaných dodatkov.

9.2 Táto Rámcová dohoda sa riadi právnym poriadkom Slovenskej republiky. Právne skutočnosti neupravené touto Rámcovou dohodou sa riadia príslušnými ustanoveniami Obchodného zákonníka, alebo iného všeobecne záväzného právneho predpisu platného v Slovenskej republike.

9.3 V prípade, ak sa niektoré ustanovenie Rámcovej dohody stane neplatným, neúčinným alebo nevykonateľným, predmetnou neplatnosťou, neúčinnosťou alebo nevykonateľnosťou nie je dotknutý ostatný obsah Rámcovej dohody. Príslušné ustanovenie Rámcovej dohody sa nahradí takým platným a účinným zákonným ustanovením, ktoré je mu svojím významom, obsahom a účelom najbližšie.

9.4 Táto Rámcová dohoda je vyhotovená v šiestich rovnopisoch, pričom dva rovnopisy dostane Dodávateľ a štyri Objednávateľ.

9.5 Zmluvné strany vyhlasujú, že si túto Rámcovú dohodu prečítali a s jej obsahom súhlasia, že Rámcová dohoda bola uzatvorená podľa ich pravej a slobodnej vôle, určito, vážne a zrozumiteľne, nie v tiesni ani za inak nápadne nevýhodných podmienok.

9.6 Zmluvné strany vyhlasujú, že ich spôsobilosť a voľnosť uzatvoriť túto Rámcovú dohodu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a zároveň vyhlasujú, že sa oboznámili s obsahom tejto Rámcovej dohody a na znak súhlasu ju podpisujú.

9.7 Táto Rámcová dohoda je platná dňom jej podpísania oprávnenými zástupcami zmluvných strán a účinná deň po dni jej zverejnenia v Centrálnom registri zmlúv.

9.8 Neoddeliteľnými prílohami tejto Rámcovej dohody sú:

 Príloha č. 1: Opis predmetu Rámcovej dohody totožný s Opisom predmetu zákazky

 Príloha č. 2: Štruktúrovaný rozpočet

 Príloha č. 3: Preberací protokol

 Príloha č. 4: Zoznam subdodávateľov

V Bratislave, dňa V Bratislave, dňa

Za Objednávateľa Za Dodávateľa

Ministerstvo školstva, vedy, výskumu a športu

Slovenskej republiky

 **........................................... ..................................................**

 **Mgr. Branislav Gröhling**

 minister

**Príloha č.1** Rámcovej dohody: Opis predmetu Rámcovej dohody totožný s Opisom predmetu zákazky (vloží verejný obstarávateľ).

**Príloha č.2** Rámcovej dohody: Štruktúrovaný rozpočet (vloží verejný obstarávateľ na základe návrhu úspešného uchádzača).

**Príloha č. 3** Rámcovej dohody: Preberací protokol

**Preberací protokol**

|  |  |
| --- | --- |
| **Dodávateľ :** Obchodné meno: XXXXXXXXXSídlo:  IČO: DIČ: IČ DPH: Bankové spojenie: Císlo účtu: Číslo účtu IBAN:  | **Objednávateľ:** Názov organizácie: Ministerstvo školstva, vedy výskumu a športu Slovenskej republikySídlo: Stromová 1, 813 30 BratislavaIČO: 00164381DIČ: 2020798725Bankové spojenie: Štátna pokladnicaČíslo účtu IBAN: SK8081800000007000065236Dodacia adresa:  |
| Dátum dodania: | Objednávka č.: | Faktúra č.: |
| Predmet prevzatia: |  |
| **Zoznam Tovaru - predmet prevzatia** |
| **Por.č.** | **Názov položky** | **Množstvo** | **Merná jednotka****ks/celok** | **JC****v € bez DPH** | **Cena celkom** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
|  | Cena celkom v EUR bez DPH |  |
|  | Sadzba DPH v % |  |
|  | Výška DPH v EUR |  |
|  | Cena celkom v EUR vrátane DPH |  |

|  |  |  |
| --- | --- | --- |
| Vyhotovil: | Prevzal: | Poznámka: |

Bratislava, dňa Bratislava, dňa

Podpis: Podpis:

Príloha č. 4 Rámcovej dohody: Zoznam subdodávateľov

|  |  |  |  |  |
| --- | --- | --- | --- | --- |
| Por. č. | Subdodávateľ (Názov subdodávateľa, adresa sídla, IČO, DIČ) | Osoba oprávnená konať za subdodávateľa |  % podiel z hodnoty zákazky  | Predmet subdodávky - stručný opis časti Zmluvy , ktorá bude predmetom subdodávky |
| 1 |  |  |  |  |
| 2 |  |  |  |  |
| 3 |  |  |  |  |